open-index/open-wikipedia-markdown huggingface dataset:
Liperin seurakunta

**Liperin seurakunta** on Liperissä ja Heinävedellä Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherrana toimii Jari Uimonen.

Liperi on emäpitäjä ja Liperin seurakunta on perustettu jo vuonna 1630. Siten se on Pohjois-Karjalan vanhin seurakunta. Liperin seurakunnasta erotettiin Viinijärven seurakunta vuonna 1959, mutta Viinijärvi liitettiin takaisin Liperin seurakuntaan vuonna 1995. Heinäveden seurakunta liitettiin Liperin seurakuntaan vuoden 2022 alussa, minkä jälkeen Liperin seurakunta on toiminut kahden kunnan alueella. Seurakuntaliitoksen jälkeen seurakunnalla on ollut 35 työntekijää, joista seitsemän on työskennellyt Heinävedellä.

Vuoden 2025 lopussa Liperin seurakuntaan kuului 10&nbsp;074 jäsentä, mikä oli noin 67,7 prosenttia sen toimialueen väestöstä. Seurakunnan jäsenmäärä on ollut viime vuodet laskussa.

Seurakunnalla on kolme kirkkoa: Liperin, Heinäveden ja Viinijärven kirkot, joiden lisäksi seurakunnalla on lukuisia muita rakennuksia.

## Lähteet
Cortado

**Cortado** on kahvijuoma, joka koostuu espressosta sekoitettuna suunnilleen yhtä suureen määrään lämmintä maitoa, vaikka tarkat suhteet vaihtelevat huomattavasti alueellisesti. Cortadon maito on höyrytetty, mutta ei vaahtoava tai "teksturoitu" kuten monissa italialaisissa kahvijuomissa. 

Cortado on peräisin Espanjan Baskimaalta, mutta se on myös suosittu kahvijuoma muuallakin Espanjassa, kuten Madridissa, missä sitä yleisesti tarjoillaan kahviloissa. Sana “cortado” on espanjaa ja tarkoittaa 'leikattu'.

## Lähteet

## Aiheesta muualla

* Kahvipiiri: Cortado
Paappanen

**Paappanen** on muun muassa seuraavien suomalaisten henkilöiden sukunimi:

* Otto Aleksanteri (O. A.) Paappanen (1884–1927), kirjaltaja ja päätoimittaja
* Päivi Paappanen (s. 1965), suomentaja, kustannustoimittaja
* Tero Paappanen (s. 1980), jääkiekkoilija
Juuan seurakunta

**Juuan seurakunta** on Juuassa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Kirkkoherra Mikko Huhtalan lisäksi seurakunnalla on kahdeksan muuta työntekijää. Juuan kirkon lisäksi seurakunnalla on seurakuntatalo, leirikeskus ja siunauskappeli. Lisäksi Paalasmaalla on rukoushuone, jossa järjestetään satunnaisesti tilaisuuksia.

Juuan seurakunnan historia alkaa vuodesta 1741, kun Juukaan perustettiin rukoushuonekunta. Vuonna 1770 Juuasta muodostettiin kappeliseurakunta. Seurakunta itsenäistyi Pielisjärven seurakunnasta vuonna 1873. Ensimmäinen kirkkoherra Werner Wilhelm Vilskman asetettiin virkaansa toukokuussa 1880. Juuan kirkko valmistui vuonna 1851, eli jo ennen seurakunnan perustamista.

Vuoden 2025 lopussa Juuan seurakuntaan kuului 2&nbsp;942 jäsentä. 2000-luvulla jäsenmäärä on laskenut selvästi. Enimmillään seurakunnalla on ollut jopa 12&nbsp;000 jäsentä. 

## Lähteet
Kiteen seurakunta

**Kiteen seurakunta** oli Kiteellä ja Rääkkylässä Pohjois-Karjalassa toiminut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Vuoden 2025 alusta Kiteen ja Tohmajärven seurakunnat yhdistyivät Keski-Karjalan seurakunnaksi. Kiteestä tuli yksi uuden seurakunnan lähikirkoista. Kiteen kirkkoherra Markku Komulainen jatkoi uuden seurakunnan kirkkoherrana. 

Rääkkylän seurakunta liitettiin Kiiteen seurakuntaan vuonna 2017, jonka jälkeen seurakunta toimi kahden kunnan alueella.

## Lähteet
Nurmeksen seurakunta

**Nurmeksen seurakunta** on Nurmeksessa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Markus Kontiainen. Seurakunnalla oli vuonna 2025 yhteensä 17 työntekijää, joista neljä on pappeja. Suurin osa työntekijöistä työskentelee Nurmeksessa, mutta muutaman työntekijän työpiste on Valtimon seurakuntatalolla.

Vuoden 2025 lopussa Nurmeksen seurakuntaan kuului 6&nbsp;196 jäsentä. Jäsenmäärä on ollut laskussa koko 2000-luvun ajan.

## Historia
Nurmeksen seurakunta erotettiin Pielisjärven seurakunnasta vuonna 1810, mutta Nurmekseen oli rakennettu ensimmäinen kirkko jo vuonna 1650. Viides, eli nykyinen kirkko valmistui vuonna 1897. Nurmeksesta erotettiin Rautavaaran seurakunta vuonna 1907 ja Valtimon seurakunta vuotta myöhemmin, eli vuonna 1908. Kirkon rinnalle seurakunta sai muita tiloja vuonna 1920, kun rukoushuone siirtyi seurakunnan omistukseen. Vuonna 1966 rakennettiin seurakuntakoti Itäkaupunkiin ja työkeskus Porokylään vuonna 1971. Vuoden 2020 alusta Valtimon seurakunta liitettiin takaisin osaksi Nurmeksen seurakuntaa.

## Kirkot
Nurmeksen seurakunnalla on kaksi kirkkoa: 
*Nurmeksen kirkko 
*Valtimon kirkko

## Katso myös
* Nurmeksen sankarihautausmaa, Nurmeksen vanha hautausmaa

## Lähteet
Outokummun seurakunta

**Outokummun seurakunta** oli Outokummussa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Outokummun ja Polvijärven seurakunta yhdistyivät vuoden 2024 alussa Outokummun ja Polvijärven seurakunnaksi.

## Lähteet
Tohmajärven seurakunta

**Tohmajärven seurakunta** oli Tohmajärvellä Pohjois-Karjalassa sijainnut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Joensuun rovastikuntaan. Seurakunnan viimeinen vakinainen kirkkoherra oli rovasti Mikko Lappalainen. Vuoden 2025 alusta seurakunta lakkautettiin ja siitä tuli yksi Keski-Karjalan seurakunnan lähikirkoista.

## Lähteet
Jouni Jussinniemi

**Jouni Armas Jussinniemi** (s. 1981) on pyhäjärveläinen poliitikko. Hän on toiminut Vasemmistoliiton varapuheenjohtajana vuodesta 2019 alkaen. Vuonna 2022 hänet valittiin puolueen 2. varapuheenjohtajaksi. Vuoden 2021 kuntavaaleissa hän oli Pyhäjärven ääniharava ja hänet valittiin kaupunginhallituksen puheenjohtajaksi. Hän toimii myös Teollisuusliiton liittovaltuustossa, Pohjois-Pohjanmaan hyvinvointialueen aluevaltuutettuna ja Pohjois-Pohjanmaan maakuntavaltuustossa. Jussinniemi on ammatiltaan käyttömies ja töissä Pyhäsalmi Mine Oy:n kaivoksella Pyhäsalmella.

## Lähteet
Kallonen

**Kallonen** on sukunimi, joka on muun muassa seuraavilla suomalaisilla henkilöillä:

*Asko Kallonen (s. 1960), musiikkialan vaikuttaja
*Kari Kallonen (s. 1960), tietokirjailija, päätoimittaja ja musiikkituottaja
*Kari Kallonen (s. 1961), yrittäjä ja yritysjohtaja, teollisuusneuvos
Giuseppe Ferlendis

**Giuseppe Ferlendis** (1755 Bergamo – 1802? Lissabon) oli italialainen oboisti, englannintorvensoittaja ja säveltäjä.

Ferlendis oli todennäköisesti muusikon poika. Hän sai huhtikuussa 1777 nimityksen Salzburgin hovikapellin oboistiksi. Hovi myönsi hänelle suuremman vuosikorvauksen kuin Wolfgang Amadeus Mozartille. Kesäkuussa 1778 Ferlendis kuitenkin erosi työstään Salzburgin hovissa vedoten siihen, ettei alueen ilmasto ollut hänen vaimolleen sopiva. Ferlendis työskenteli Italian eri kaupungeissa ja kävi esiintymässä myös Lontoossa. Vuonna 1802 hän asettui poikansa Alessandron kanssa Lissaboniin, jossa hän kuoli todennäköisesti samana vuonna. Ferlendisin pojat Angelo ja Alessandro olivat isänsä tavoin muusikkoja. Hänen veljensä Antonio oli huilisti.

Ferlendis oli Mozartin oboekonserton kantaesityksen solisti. Ferlendisin omaan sävellystuotantoon kuuluvat muun muassa hänen kuolemansa jälkeen Pariisissa julkaistut oboekonsertot (op. 13 & 14). Musiikkitieteilijä Georges de Saint-Foix piti ensin mainittua oboekonserttoa tosiasiassa Mozartin säveltämänä, mutta Alfred Einstein ja muut tutkijat eivät ole yhtyneet tähän käsitykseen.

## Lähteet
Daniel Noboa

**Daniel Roy Gilchrist Noboa Azín** (s. 30. marraskuuta 1987) on ecuadorilainen poliitikko, joka valittiin lokakuussa 2023 maan uudeksi presidentiksi.

Daniel Noboan vanhemmat ovat Anabella Azín ja Álvaro Noboa. Hänen isänsä, joka johtaa suurta banaaniyritystä, on yksi Ecuadorin rikkaimmista miehistä ja on yrittänyt presidentiksi viidesti. Hänen äitinsä on puolestaan toiminut kansanedustajana.

Noboa on syntynyt Miamissa, Floridassa, mutta muutti perheineen Ecuadoriin jo lapsena.  Noboa on opiskellut Yhdysvalloissa, ja hänellä on sieltä useita tutkintoja. New Yorkin yliopistosta hänellä on tutkinto yritysjohtamisesta. Maisterinpaperit hän on saanut Harvardin ja George Washingtonin yliopistoista sekä Northwestern-yliopistosta.

Noboa työskenteli pitkään isänsä banaaniyrityksessä ja toimi hallinnollisissa tehtävissä sen logistiikan ja liiketoiminnan aloilla. Hän erosi yrityksestä, kun hänet valittiin 2021 Ecuadorin parlamenttiin.

Noboa voitti yllättäen Ecuadorin historian nuorimpana presidentinvaalit 2023. Toisella kierroksella hän sai hieman yli 52 prosenttia äänistä, kun vastaehdokas Luisa González jäi 48 prosenttiin. Noboan rauhallinen ja sopuisa tyyli vetosi erityisesti 18–29-vuotiaisiin äänestäjiin, joiden osuus kaikista on noin kolmasosa.

Noboa lupasi vaalikampanjassaan ottaa kovan linjan Ecuadorissa räjähdysmäisesti kasvanutta huumejengiväkivaltaa vastaan sekä saada maahan lisää ulkomaisia investointeja ja työpaikkoja. Noboan vahvuus vaaleissa oli erityisesti hänen asemansa poliittisen eliitin ulkopuolella. Ecuadorilaiset poliitikot ovat vuosia jakautuneet Rafael Correan tukijoihin eli correisteihin ja näiden vastustajiin.

## Lähteet

## Aiheesta muualla
Kalulu

**Kalulu** on seuraavien henkilöiden nimi:

* Kalulu (n. 1865–1877), afrikkalainen orja, Henry Morton Stanleyn adoptiolapsi
* Aldo Kalulu (s. 1996), ranskalais-kinshasankongolainen jalkapalloilija, Gédéonin ja Pierren veli
* Gédéon Kalulu (s. 1997), ranskalais-kinshasankongolainen jalkapalloilija, Aldon ja Pierren veli
* Pierre Kalulu (s. 2000), ranskalainen jalkapalloilija, Aldon ja Gédéonin veli.
Ilha de Moçambiquen piiri

**Ilha de Moçambiquen piiri** () on Mosambikin Nampulan maakuntaan kuuluva, pinta-alaltaan pienikokoinen piiri. Piirin keskus on Intian valtameren äärellä sijaitseva maailmanperintökohde, Ilha de Moçambiquen kaupunki (saari). Se sijaitsee linnuntietä 154 kilometriä ja maanteitse 181 kilometriä aluekeskus Nampulasta itään.

Piiri on perustettu joulukuussa 2013 Mosambikin parlamentin säädöksellä. Ilha de Moçambiquen piirin naapurina ovat idässä Intian valtameri ja muissa ilmansuunnissa Mossurilin piiri.

Piirin väkiluku oli Mosambikin tilastokeskuksen (INE) ennusteen mukaan 81&nbsp;325 (2022). Toinen lähde arvioi edellisvuoden väkiluvuksi 76&nbsp;226 asukasta (2021). Vuoden 2017 väestönlaskennan mukaan Ilha de Moçambiquen piirissä asui 65&nbsp;712 ihmistä. Heistä vain 9&nbsp;064 asui saarella ja 56&nbsp;648 mantereella. Väestönlaskennoissa Ilha de Moçambiquen kaupungin ja kunnan (joka ei vielä ollut piiri) asukasluvuksi saatiin 42&nbsp;407 (VL 1997) ja 49&nbsp;360 (VL 2007). Toisen lähteen raportoimat vuoden 2007 luvut poikkesivat edellisistä: piirissä oli yhteensä 48&nbsp;839 asukasta, joista 17&nbsp;356 asui saarivyöhykkeellä (35,5%) ja 31&nbsp;483 mannervyöhykkeellä (64,5%) mantereella. Myös aiemmin, vuonna 1962 saarella asui noin 12&nbsp;000 ihmistä, ja vuoteen 1968 mennessä väkiluku oli supistunut noin 8&nbsp;200 asukkaaseen. 

Ilha de Moçambiquen piirin pinta-ala on 231 neliökilometriä. Toinen lähde antoi hieman pienemmän alan: 226 neliökilometriä (0,3 Nampulan maakunnan pinta-alasta, 2021). Paikallistasolla piiri jakautuu kahteen hallintoalueeseen, joista pienempi () vastaa Moçambiquensaarta ja suurempi () kattaa piirin mantereisen osan. Nämä jakautuvat edelleen yhteensä neljään osaan (Bairros das cidades), esimerkiksi Lumbon hallinnollisella alueella on Barro Lumbo-Sede ja Barro Ampapa. Vastaavasti Ilha de Moçambiquen hallintoalueella (saari) on jaettu kahteen vyöhykkeeseen, joista käytetään nimityksiä Cidade de Pedra e Cali ("kiven ja kalkin kaupunki") ja Cidade de Macuti ("Macútin kaupunki"). Näistä ensinmainittu on vauraamman väen aluetta ja jälkimmäinen, saaren lounaisosa on sosiaalisesti heikommassa asemassa olevien tiheämmin asuttu ja huterammin rakennettu kaupunginosa. Macuti on perinteinen rakennustapa, jossa kookospalmun lehtiä levittämällä saadaan talojen peittämiseen (kattoihin) käytettyä rakennusmateriaalia Afrikassa ja trooppisissa maissa. Rakenteessa kookospalmun lehdet ladotaan nippuina esimerkiksi bambu- tai magroveriu'uista kootun runkorakenteen päälle. Rakenne muistuttaa olkikattoa.

Piirin pääelinkeino on maatalous. Tuotteita maniokki, maissi, bataatti, lehmänpapu (feijão nhemba) ja kyyhkynherne (feijão bóer). Muita elinkeinoja ovat kalastus, turismi ja suolantuotanto.

Vuonna 2021 lukutaidottomia oli 47,7 prosenttia piirin väestöstä.

## Katso myös
* Mosambikin saari (Ilha de Moçambiquen kaupunki ja saari), Mosambikin ainoa Unescon maailmanperintöluettelon kohde (2023 mennessä)

## Lähteet

## Aiheesta muualla
Nokkala

**Nokkala** tarkoittaa muun muassa seuraavia:

## Suomalainen sukunimi
* Armo Nokkala (1908–1962), pappi, päätoimittaja ja kirjallinen johtaja, kirkkoneuvos
* Iiro Nokkala (s. 1997), pesäpalloilija
* Jorma Nokkala (s. 1942), yrittäjä ja yritysjohtaja, teollisuusneuvos

## Muita merkityksiä
* Nokkalan Majakka, kahvila-ravintola Espoon Matinkylässä
* Nokkala, kylä Luumäellä
Luumäki (täsmennyssivu)

**Luumäki** tarkoittaa muun muassa seuraavia:

* Luumäki, kunta Etelä-Karjalassa

## Sukunimi
* Heko Luumäki, oik. Harri Montonen, (s. 1964), suomalainen muusikko
* Joey Luumäki, oik. Jorma Walter Konkola, (s. 1961), suomalainen ramopunk-muusikko

## Muut
* Ne Luumäet, yhtye
Jean-Eugène Buland

**Jean-Eugène Buland** (1852 Pariisi – 1926 Charly-sur-Marne) oli ranskalainen, tyylisuunnaltaan realistinen taidemaalari. Hän vaihtoi maalaustensa aiheet antiikin tarujen kuvittamisesta arkielämän kuvaamiseen. 

Buland opiskeli taidetta Pariisissa Alexandre Cabanelin oppilaana. Hän sai aluksi suosiota antiikkin liittyvillä maalauksillaan ja sai kaksi kertaa toisen Prix de Romen. Ne mahdollistivat työskentelyn Roomassa vuosiksi 1879- 1882. Nähtyään Jules Bastien-Lepage' n teokset hän päätti ryhtyä realistiksi.

Myös realistiset työt herättivät posittivista huomiota. Buland sai Pariisin salongin kunniamaininnan ja kolmannen luokan mitalin 1884 sekä toisen luokan mitalin 1887. Pariisin maailmannäyttelystä vuonna 1889 tuli hopeamitali. Hänen teoksiaan oli myös Lontoon maailmannäyttelyssä vuonna 1890. Kunnialegiionan jäsenyys tuli vuonna 1894. Hän osti talon Charly-sur-Marnesta vuonna 1886 ja asettui sinne loppuelämäseen. 

Maalauksissaan Buland osoitti tajua yksityiskohdille. Hän käytti apunaan myös valokuvia ja hänen valonkäyttönsä antaa malleille läsnäolon tunnun. Hänen teoksensa ovat etnografiaa, hän ei ota teoksillaan kantaa, vaan näyttää kuvatut tilanteet neutraalisti.
## Lähteet

## Aiheesta muualla
* http://www.bridgemanimages.com/en-US/explore/artist/Buland-Jean-Eugene-1851-1927
Admiral Vladimirski

**Admiral Vladimirski** () on venäläinen tutkimusalus. Se valmistui Puolassa vuonna 1975. Laiva on lähes 150 metriä pitkä. Sen kotisatama on Kronstadt lähellä Pietaria.

Venäjän on epäilty käyttävän Admiral Vladimirskia tiedustelutarkoituksiin. Pohjoismaiset televisioyhtiöt totesivat sen liikkuneen ilman paikannuksen sallivaa AIS-lähetintä lähellä Ruotsin tuulivoimapuistoja ja laivaston harjoitusalueita. Laivan kannella kuvattiin asepukuisia miehiä ase kädessään.

Admiral Vladimirski liikkui Suomen ja Viron välisen Balticconnector-kaasuputken läheisyydessä kesällä 2023 yhtä aikaa Sibirjakov-aluksen kanssa. Putkeen tuli selittämätön vaurio lokakuussa 2023.

## Lähteet

## Aiheesta muualla
Nokia 106

**Nokia 106** on Nokian elokuussa 2013 esittelemä matkapuhelin. Siinä on 1,8 tuuman näyttö ja 800 milliampeeritunnin akku.

## Nokia 106 (2018)

**Nokia 106** on HMD Globalin marraskuussa 2018 esittelemä matkapuhelin. Siinä on 1,8 tuuman näyttö ja 800 milliampeeritunnin akku.

## Nokia 106 (2023)

**Nokia 106** on HMD Globalin toukokuussa 2023 esittelemä matkapuhelin. Siinä on 1,8 tuuman näyttö, tuki 4G-verkoille ja 1&nbsp;450 milliampeeritunnin akku. Puhelimen IP-luokitus on 52.

Puhelimesta esiteltiin myös versio, jossa on pienempi akku ja tuki vain 2G-verkoille.

## Lähteet
Pohjanlampi

**Pohjanlampi** tai **Pohjanlammi** voi tarkoittaa seuraavia:

## Vesistöjä
*Pohjanlampi, lampi Jyväskylän Kuokkalassa
*Pohjanlampi, lampi Oriveden Eräslahdella
*Pohjanlammi, lampi Kuorevedellä Jämsässä

## Asutusnimiä
*Pohjanlampi, asuin- ja tilastoalue Jyväskylässä
Elley Duhé

**Elley Duhé** (s. 14. helmikuuta 1992 Mobile, Alabama, Yhdysvallat) on yhdysvaltalainen laulaja ja lauluntekijä. Hän julkaisi kappaleen ”Happy Now” venäläis-saksalaisen tuottajan Zeddin kanssa heinäkuussa 2018. Kappale ylitti kultalevyrajan vuotta myöhemmin ja lopulta platinan vuonna 2022. Duhén on saavuttanut platinaa myös kappaleillaan ”Middle of the Night” ja ”Tie Me Down”.

Duhé sai 14-vuotiaana isältään kitaran ja aloitti vuotta myöhemmin uransa keikkaillen kahviloissa. Hän sai näkyvyyttä, jonka myötä hän oli yhteydessä moniin suosittuihin artisteihin ympäri Yhdysvaltoja. Duhé lopetti lukion ja vietti kolme vuotta harjoittelemalla ennen ammattilaisuraansa.

## Lähteet

## Aiheesta muualla
* 
*
Hermann von Salza

**Hermann von Salza**  (k. 1239) oli Saksalaisen ritarikunnan suurmestari vuodesta 1210. Hänen aikanaan ritarikunta asettui Preussiin. Keisari Fredrik II:n ystävänä hän esiintyi usein välittäjänä tämän ja paavien keskinäisissä riidoissa.

## Lähteet

## Aiheesta muualla
Sansculottides

**Sansculottides** () eli ”polvihousuttomien (*sans-culottes*) päivät” ovat Ranskan vallankumouksen aikaisen kalenterin viisi (karkausvuonna kuusi) täydennyspäivää (*jours complémentaires*), jotka päättivät vuoden ja joita vietettiin kansallisina juhlapäivinä.

## Katso myös
* Sanskulotit

## Lähteet
Ágios Sóstis (Mesolóngi)

**Ágios Sóstis** (, myös *Ai-Sóstis*, Αη-Σώστης) eli **Ágios Sózon** (Άγιος Σώζων) on pieni Kreikan saari, joka sijaitsee Patraksenlahden ja Mesolóngin laguunin toisistaan erottavassa saariketjussa. Saaren pinta-ala on noin 0,07 neliökilometriä ja se on asumaton. Hallinnollisesti Ágios Sóstis kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen.

Saari on saanut nimensä siellä olevasta pienestä Pyhälle Sozonille eli Sostikselle (*Ágios Sóstis*) omistetusta kirkosta. Saarella on myös majakka, joka valmistui vuonna 1859. Sen korkeus on 11,5 metriä ja merenpinnasta laskettuna 12 metriä. Vuodesta 2001 majakka on suojeltu historiallinen muistomerkki.

Saari toimi laivastotukikohtana Kreikan vapaussodan aikana ja suojasi Mesolóngin kaupunkia. 10. tammikuuta 1826 sen luona käytiin meritaistelu kreikkalaisten ja osmanien välillä. Ágios Sóstisin länsipuolella sijaitsee Kómman saari.

## Lähteet
Avgó (Messenia)

**Avgó** () eli **Petrokáravo** (Πετροκάραβο, myös *Petrokárava*, Πετροκάραβα) on pieni Kreikan saari, joka kuuluu Jooniansaarten saariryhmään ja tarkemmin Oinoússes-saariin, ja sijaitsee Akrítasin niemenkärjen edustalla etelään Venétikon saaresta. Saaren pinta-ala on noin 0,006 neliökilometriä ja se on asumaton. Hallinnollisesti Avgó kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen.

## Lähteet
Petrokáravo

**Petrokáravo** (, ; ”Kivilaiva”) voi viitata seuraaviin saariin Kreikassa:

* Petrokáravo, saari Dodekanesian saariryhmässä lähellä Pátmosta
* Avgó eli Petrokáravo, saari Jooniansaarten saariryhmässä Messenian Oinoússes -saarilla
Perrier (Puy-de-Dôme)

**Perrier** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Couze Pavin -joen varrella, noin 36 kilometriä Clermont-Ferrandin kaupungista etelään.

Perrierin luola-asunnot ovat paikallinen nähtävyys. Niitä on kunnostettu noin 20 vuoden ajan vapaaehtoisvoimin. Luola-asunnoista yksi oli asuttuna vuoteen 1945 asti. 

## Lähteet

## Aiheesta muualla
Tourzel-Ronzières

**Tourzel-Ronzières** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 40 kilometriä Clermont-Ferrandin kaupungista etelään.

Notre-Damen kirkko on rakennettu alkujaan 1100-luvulla. Samalla paikalla oli aiemmin ollut Saint-Baudimelle omistettu kappeli. Kirkko linnoitettiin ja sitä laajennettiin 1400-luvulla. Vuonna 1859 se luokiteltiin historialliseksi muistomerkiksi. Kirkkoa kutsutaan myös Saint-Baudimen kirkoksi. 

## Lähteet

## Aiheesta muualla
Vodable

**Vodable** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 43 kilometriä Clermont-Ferrandin kaupungista etelään.

Vodablen kylässä oli 1000-luvulta lähtien linna Château des Dauphins d'Auvergne. 1100-luvun lopulla Auvergnen dauphinit asettuivat tähän linnaan erottuaan Auvergnen kreivien suvusta. Linnaa myös samalla laajennettiin ja kunnostettiin. Linna tuhoutui Richelieun käskystä vuonna 1633.

Romaaninen Pyhän Marian kirkko Colaminen kylässä on rakennettu 1000-luvulla. Se kuului Sauxillangesin luostariin. Siellä noudatettiin Clunyn liikkeen luostarisääntöä. Pyhän Marian kirkko oli Vodablen ainoa seurakuntakirkko Ranskan suureen vallankumoukseen saakka 1700-luvun lopulla. 

## Lähteet

## Aiheesta muualla
Dionísi

**Dionísi** (, myös *Dionýsi*, Διονύσι) eli **Theionísi** (Θειονήσι) eli **Días** (Δίας) on pieni Kreikan saari, joka kuuluu Jooniansaarten saariryhmään ja sijaitsee Kefallonián saaren etelärannikon edustalla. Saaren pinta-ala on noin 0,01 neliökilometriä ja se on asumaton. Hallinnollisesti Dionísi kuuluu Argostólin kuntaan, Kefalonián alueyksikköön ja Jooniansaarten alueeseen.

Saari on saanut nimensä siitä, että sillä sijaitsi antiikin aikana Zeukselle omistettu temppeli. Viimeistään 1800-luvulla sen paikalla oli Panagía (Neitsyt Maria) Vlachérnalle omistettu luostari, joka tuhoutui vuoden 1953 maanjäristyksessä. Nykyisin samalla paikalla on pieni kirkko, joka on omistettu Panagía Vlachérnalle eli Panagía Diótissalle ja juhlii vuosittain 2. heinäkuuta.

## Lähteet
Perrier

**Perrier** voi tarkoittaa seuraavia:

## Henkilöitä
* Denise Perrier (s. 1935), ranskalainen malli
* Jacques Perrier, (1924-2015), ranskalainen koripalloilija

## Maantiede
* Perrier, kunta Puy-de-Dômen departementissa Ranskassa
Joroisten seurakunta

**Joroisten seurakunta** on Joroisissa Etelä-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan kirkkoherra on Anu Ylitolonen.

## Lähteet
Dýo Adélfia

**Dýo Adélfia** (, ”Kaksi siskosta”) eli **Diadélfia** (Διαδέλφια) on kahden pienen Kreikan saaren ryhmä, jonka saaret kuuluvat Jooniansaarten saariryhmään ja tarkemmin Oinoússes-saariin, ja sijaitsevat Sapiéntzan saaren eteläpuolella. Saaret ovat asumattomia. Hallinnollisesti Dýo Adélfian saaret kuuluvat Pýlos-Néstoraksen kuntaan, Messenian alueyksikköön ja Peloponnesoksen alueeseen. Saarista suuremmalla lännenpuoleisella saarella on brittien rakentaman majakan rauniot.

## Saaret

Saariparin saaret ovat:

## Lähteet
Fortí

**Fortí** () on pieni Kreikan saari, joka kuuluu Jooniansaarten saariryhmään ja sijaitsee Lefkaksen saaren ja mantereen välisessä salmessa. Saaren pinta-ala on noin 0,024 neliökilometriä ja se on asumaton (vuonna 2011). Hallinnollisesti Fortí kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen.

Saari oli alun perin Aléxandroksen suola-altaana nykyisin tunnettua suola-allasta eteläpuolelta reunustaneen niemen kärki. Siitä tuli saari, kun niemen poikki kaivettiin kanava 1900-luvulla.

Saarella on Aléxandroksen linnan eli Aleksanterin linnan (*Kástro Alexándrou*) rauniot. Linna on tunnettu myös nimillä Toúri ja Torretta. Linna rakennettiin niemenkärkeen alun perin venetsialaisvallan aikana ja uusittiin lyhyellä venäläis-turkkilaisella kaudella vuonna 1807, jolloin sitä käytettiin Lefkaksen puolustamisessa Ali paššan joukkoja vastaan. Venäläiset nimesivät linnan tsaari Aleksanteri I:n mukaan.

## Lähteet
Kómma

**Kómma** (, myös *Kóma*, Κόμα) on pieni Kreikan saari, joka sijaitsee Patraksenlahden ja Mesolóngin laguunin toisistaan erottavassa saariketjussa. Saaren pinta-ala on noin 0,002 neliökilometriä ja se on asumaton (vuonna 2011). Hallinnollisesti Kómma kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen. Kómman länsipuolella sijaitsee Schoiniásin saari ja itäpuolella Ágios Sóstisin saari.

## Lähteet
Lagoúdia

**Lagoúdia** () on kahden pienen Kreikan saaren ryhmä, joka kuuluu Jooniansaarten saariryhmään ja jonka saaret sijaitsevat Korfun lounaispuolella. Saaret ovat asumattomia. Hallinnollisesti Lagoúdian saaret kuuluvat Etelä-Korfun kuntaan, Korfun alueyksikköön ja Jooniansaarten alueeseen.

Saaret on suojeltu lintualueena, ja ne ovat osa lintudirektiivin mukaista Natura-aluetta, johon kuuluu myös Korissía-järven ympäristö Korfulla.

## Saaret

Saariryhmän saaret ovat:

## Lähteet
Suonenjoen seurakunta

**Suonenjoen seurakunta** on Suonenjoella Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Rautalammin rovastikuntaan. Seurakunnan vt. kirkkoherra on Pekka Anttila.

## Herätysliikkeet
Suonenjoen seurakunta kuuluu Pohjois-Savon herännäishenkiseen herätysliikealueeseen. Suonenjoella on jonkin verran kannatusta liikkeen parissa, mutta alue ei kuulu liikkeen voimakkaimpaan tukialueeseen.

## Lähteet
Lazaréto (Ithaka)

**Lazaréto** () eli **Loimokathartírio** (Λοιμοκαθαρτήριο) eli **Sotíros** (Σωτήρος) on pieni Kreikan saari, joka kuuluu Jooniansaarten saariryhmään ja sijaitsee Ithakan saaren keskellä olevassa Vathýnlahdessa Vathýn kylän edustalla. Saaren pinta-ala on noin 0,002 neliökilometriä ja se on asumaton (vuonna 2011). Hallinnollisesti Lazaréto kuuluu Ithakan kuntaan, Ithakan alueyksikköön ja Jooniansaarten alueeseen.

Lazaréto (< ) on saanut nimensä siitä, että se toimi venetsialaisvallan aikana vuodesta 1560 laivojen karanteenisaarena. Kaikki Vathýyn tulleet laivat olivat siellä karanteenissa 40 päivää. Britit rakensivat saarelle vuonna 1817 lähes koko saaren kattaneen kaksikerroksisen rakennuksen, joka toimi myöhemmin vankilana. Se purettiin sen vaurioiduttua pahoin vuoden 1953 maanjäristyksessä. Nykyisin saarella on vain pieni Kristuksen kirkastumiselle (*Metamórfosi tou Sotíros*) omistettu kirkko, joka on vuodelta 1668. Se on nykyisin suosittu vihkipaikka.

## Lähteet
Lygía (Ithaka)

**Lygía** (, myös *Lygiá*, Λυγιά) eli **Péra Pigádi** (Πέρα Πηγάδι, myös *Perapigádi*, Περαπηγάδι) on pieni Kreikan saari, joka kuuluu Jooniansaarten saariryhmään ja sijaitsee Ithakan saaren eteläosan itärannikon edustalla. Saaren pinta-ala on noin 0,12 neliökilometriä ja se on asumaton (vuonna 2011). Hallinnollisesti Lygía kuuluu Ithakan kuntaan, Ithakan alueyksikköön ja Jooniansaarten alueeseen.

## Lähteet
Skartsoumponísi

**Skartsoumponísi** () eli **Skartsoúmpo** (Σκαρτσούμπο) eli **Katsoúrmpo** (Κατσούρμπο) on pieni Kreikan saari, joka kuuluu Jooniansaarten saariryhmään ja sijaitsee Ithakan saaren keskellä olevien Vathýn- ja Dexánlahtien suulla. Saaren pinta-ala on noin 0,01 neliökilometriä ja se on asumaton. Hallinnollisesti Skartsoumponísi kuuluu Ithakan kuntaan, Ithakan alueyksikköön ja Jooniansaarten alueeseen. Saaren nimen selitetään tulevan sanasta *skartsimádi*, joka viittaa seudulla eläviin kotiloihin.

## Lähteet
Mäntyharjun seurakunta

**Mäntyharjun seurakunta** on Mäntyharjulla Etelä-Savossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Savon tuomiorovastikuntaan. Seurakunnan kirkkoherra on Ann-Maarit Joenperä.

## Historia

Mäntyharjun seurakunta oli alkujaan Iitin kappeliseurakunta, joka itsenäistyi erilliseksi seurakunnaksi vuonna 1595.

Vuonna 1743 Turun rauhan mukainen valtakunnanraja jakoi pitäjän kahtia. Noin kolmasosa Mäntyharjun alueesta joutui Venäjälle, ja tällä alueella sijaitsivat Mäntyharjun kirkko ja pappilat. Vuonna 1746 valtiopäivillä ehdotettiin, että Mäntyharjun Ruotsille jäänyt osa erotettaisiin omaksi seurakunnakseen, johon olisi liitetty myös Hirvensalmen kappeliseurakunta. Uuden seurakunnan kirkko ehdotettiin rakennettavaksi Lahnaniemeen. Ehdotusta ei kuitenkaan toteutettu, ja vaikka valtakunnanraja jakoi pitäjän kahtia, se pysyi hallinnollisista ja muista hankaluuksista huolimatta yhtenä seurakuntana koko sen ajan, jonka Turun rauhan raja oli voimassa. Samaan tapaan myös Sulkava, Sääminki ja Kerimäki pysyivät kukin yhtenä seurakuntana, vaikka nekin sijaitsivat kahden valtakunnan alueella.

Mäntyharjun Venäjän-puoleinen osa kuului Haminan konsistorin alaisuuteen. Se oli osa Vanhaa Suomea, joka vuonna 1812 liitettiin muun Suomen yhteyteen, minkä jälkeen Haminan konsistori lakkautettiin.. Tämän jälkeen Mäntyharjun seurakunta kuului Porvoon hiippakuntaan vuoteen 1897 saakka, jolloin siitä erotettiin Savonlinnan hiippakunta, johon myös Mäntyharju kuului. Tämä muutettiin myöhemmin vuonna 1925 Viipurin ja vuonna 1945 nykyiseksi Mikkelin hiippakunnaksi

Mäntyharjun seurakunnasta erotetiin vuonna 1924 Pertunmaan seurakunta, joka kuitenkin vuonna 2016 liitettiin jälleen kappeliseurakuntana Mäntyharjun seurakuntaan.

## Lähteet
Joutsenon seurakunta

**Joutsenon seurakunta** on Lappeenrannan Joutsenossa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Tero Kalpio.

## Kirkot ja tilat
* Joutsenon kirkko
* Joutsenon seurakunnan kappeli
* Joutsenon seurakuntakeskus
* Kesärannan leirikeskus

## Katso myös
* Uskonto Lappeenrannassa
* Lappeenrannan seurakuntayhtymä

## Lähteet
Mäntsälän kunnantalo

**Mäntsälän kunnantalo** on Mäntsälässä, Uudellamaalla sijaitseva kunnallinen virastorakennus. Kunnantalo on järjestyksessä kolmas kunnantalo, joka on rakennettu Mäntsälään. Myös molemmat vanhemmat kunnantalot ovat säilyneet. Näistä toinen toimii museona ja toinen on ollut esimerkiksi kansalaisopiston käytössä.

## Historia ja arkkitehtuuri

Mäntsälän kunnantalo valmistui kesällä 1992. Keskellä Mäntsälän kirkonkylää sijaitsevan rakennuksen on suunnitellut arkkitehti Arto Sipinen. Rakennuksen julkisivumateriaalina on käytetty Palazzo-laattaa, sekä Kurun harmaata graniittia. Kunnantalon sisääntuloaulan lattia puolestaan on valmistettu punaloimuisesta mäntsäläläisestä Aurora-graniitista. Kunnantalo käsittää kolme kerrosta.

## Lähteet
Mikkelin tuomiokirkkoseurakunta

**Mikkelin tuomiokirkkoseurakunta** on Mikkelin kaupungin ja Puumalan kunnan alueella Etelä-Savossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Savon tuomiorovastikuntaan. Seurakunnan kirkkoherra eli tuomiorovasti on Arja Huuskonen. 

## Alueseurakunnat
Seurakunta jakautuu seitsemään alueseurakuntaan, joka ovat Anttola, Haukivuori, Puumala, Ristiina, Ristimäki, Savilahti ja Suomenniemi.

## Aluekappalaiset
Seurakunnan jokaista alueseurakuntaa johtaa oma aluekappalainen, joka toimii seurakunnan tuomiorovastin Arja Huuskosen alaisuudessa.

**Aluekappalaiset (31.12.2024)**

Anttolan alueseurakunta - Mikko Miettinen

Haukivuoren alueseurakunta - Markku Liukkonen

Puumalan alueseurakunta - Hanne Keijonen

Ristiinan alueseurakunta - Anna Orenius

Ristimäen alueseurakunta - Hilveliisa Ukkonen

Savilahden alueseurakunta - Osmo Luukkonen

Suomenniemen alueseurakunta - Ruut Hanhikorpi

## Kirkot

*Mikkelin tuomiokirkko - seurakunnan pääkirkko
*Anttolan kirkko
*Haukivuoren kirkko
*Himalansaaren kyläkirkko - Ristiina
*Puumalan kirkko
*Ristiinan kirkko
*Mikkelin pitäjänkirkko
*Suomenniemen kirkko

## Papisto
Seuraavat henkilöt ovat toimineet Mikkelin kaupunkiseurakunnan kirkkoherroina ja tuomiokirkkoseurakunnan tuomiorovasteina:

### Mikkelin kaupunkiseurakunta
* 1909–1918: kirkkoherra Juho Wallinheimo
* 1918–1922: kirkkoherra L. I. Haapaniemi
* 1923–1927: kirkkoherra L. V. Halla
* 1928–1945: kirkkoherra J. A. Aarnio

### Mikkelin tuomiokirkkoseurakunta
* 1945–1968: tuomiorovasti J. A. Aarnio
* 1968–1973: tuomiorovasti Jyrki Järnefelt
* 1974–1982: tuomiorovasti Seppo Löytty
* 1983–1993: tuomiorovasti Voitto Huotari
* 1993–2010: tuomiorovasti Simo Salo
* 2011–2020: tuomiorovasti Juha Palm
* 2021→ tuomiorovasti Arja Huuskonen

## Lähteet
Nurmijärven kunnanvirasto

**Nurmijärven kunnanvirasto** on Nurmijärvellä, Uudellamaalla sijaitseva kunnantalo. Kunnanvirasto sijaitsee Nurmijärven kirkonkylässä. Rakennus on valmistunut vuonna 1964 arkkitehtitoimisto Unto Ojosen piirustusten mukaan. Kunnanviraston julkisivu on punaista tiiltä. Vuonna 1983 rakennusta laajennettiin arkkitehtitoimisto Ojonen-Siponen-Teerenmaa Oy:n piirustusten mukaan.

Vuonna 2021 Nurmijärven kunnanviraston neuvottelusiiven huonokuntoista kattoa korjattiin pinonituskorjausmenetelmällä. Rakennus on laajemman peruskorjauksen tarpeessa.

## Lähteet
Yoshitaka Tamaki

**Yoshitaka Tamaki** (, 8. lokakuuta 1967 – 13. heinäkuuta 2023) oli japanilainen taiteilija, jonka töitä oli muun muassa *[[Shining (pelisarja)|Shining]]*-pelisarjassa. Lisäksi hän kirjoitti ja ohjasi *[[Landstalker]]* ja *FEDA: The Emblem of Justice* -pelit. Hän on pääasiallisesti tunnettu Climax Entertainmentin pelien hahmosuunnittelijana. Hänen viimeinen työnsä on *Shining Force EXA* (2007), johon hän suunnitteli hirviöitä. Vuonna 1997 hän perusti oman studion Salamander Factoryn, joka avusti muun muassa *Shin Megami Tensei IV: Apocalypse* ja *Project X Zone* -peleissä.

## Lähteet

## Aiheesta muualla
* Sega Retro -sivustolla
Pornaisten kunnantalo

**Pornaisten kunnantalo** (ruotsi: *Borgnäs kommunhus*) on kunnan virastorakennus Pornaisten kunnassa, Uudellamaalla. Pornaisten kirkonkylässä Kirveskoskella sijaitseva rakennus on valmistunut vuonna 1959 Maaseudun keskusrakennustoimiston rakennusmestarin Kalle Multalan piirustusten mukaisesti. Alun perin kunnantalossa sijaitsi myös tilat Pornaisten kirjastolle sekä palotalli.

Vuonna 1982 Pornaisten kunnantaloa laajennettiin Multalan suunnitelmien mukaisesti. Tuolloin Maaseudun keskusrakennustoimisto oli muuttunut Suunnitelukeskus Oy:ksi. Uusien toimistohuoneiden lisäksi kunnantaloon tuli muun muassa henkilökunnan taukotilat, sekä väestösuojakeskus. Kunnan paloasema siirrettiin kylän pohjoislaidalle. Myös kunnankirjasto on siirtynyt myöhemmin uuteen rakennukseen kunnantalolta. Kunnantalo on tärkeä esimerkki Suomen jälleenrakennuskauden maaseudun vaatimattomasta monitoimitalosta. Rakennuksen vanhin osa on suojeltu.

## Lähteet
Vagiá

**Vagiá** () eli **Trýpa** (Τρύπα) eli **Diavasídia** (Διαβασίδια) on pieni Kreikan saari, joka kuuluu Jooniansaarten saariryhmään ja sijaitsee Lefkaksen saaren ja mantereen välissä. Saaren pinta-ala on noin 0,52 neliökilometriä ja se on asumaton (vuonna 2011). Hallinnollisesti Vagiá kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen.

Vagiá on osa saariketjua, jonka kautta kulkee tie mantereelta Lefkakselle. Saari on pitkä ja kapea. Sen lounaispäässä, tosin kanavan omaksi saarekseen erottamana, sijaitsee Agía Mávran linna.

## Lähteet
Infiltrate•Destroy•Rebuild

***Infiltrate, Destroy, Rebuild*** on Yhdysvaltalaisen rock-yhtyeen CKY:n toinen studioalbumi.

Albumi äänitettiin Marraskuu 2001 - Helmikuu 2002 aikana Eri studioilla jotka sijaitsivat mm. Hawaijilla, Pennsylvaniassa ja Kaliforniassa.

Albumin tuottajana toimi bändin pääkitaristi ja taustalaulaja Chad I Ginsburg yhdessä rytmikitaristin ja päälaulajan, Deron Millerin kanssa.

Albumi julkaistiin 24, Syyskuuta, 2002, Island Recordsin kautta. Albumi oli bändin ensimmäinen, joka pääsi näkyville US Billboard 200:n. Albumi sijoittui paikalle 99.

Toisinkuin bändin ensimmäinen studioalbumi, Volume 1, ***Infiltrate, Destroy, Rebuildin*** kappaleita käsikirjoitti muutkin kuin Miller, pääkitaristi Chad I Ginsburg ja Rumpali Jess Margera mukaan lukien.

Albumin bassoraidat soitti Miller ja Ginsburg.

Albumin musiikkivideot tuotti Jess Margeran veli, Bam Margera, sekä Joe Frantz, jotka julkaistiin vuonna 2003 videoalbumille: Infiltrate, Destroy, Rebuild: The Video Album.

"Flesh Into Gear" julkaistiin albumin singlenä vuonna 2002. Single pääsi Billboard Mainstream Rock Chart, listan sijalle 38.

Aikaiset äänitteet kappaleista "Flesh Into Gear" (alkuperäinen nimi: "Sinking Fast"), "Sink Into The Underground", "Attached At The Hip", "Plastic Plan" (alkuperäinen nimi: "No Such Thing"), "Inhuman Creation Station", ja "Sporadic Movement" esiintyivät Bam Margeran, CKY2K ja CKY 3 - videoilla.

Infiltrate, Destroy, Rebuild oli bändin ensimmäinen albumi, joka sisälsi syntetisaattoreita, jotka soitti Miller ja Ginsburg.

Bändi aloitti kiertueen mainostaakseen albumia, mutta keskeytti kiertueen Guns N Roses - laulajan, Axl Rosen kutsuttua heidät Vancouveriin esiintymään lämmitysesityksenä bändin "Chinese Democracy" kiertueelle. Vain kolme päivää ennen kiertueen alkua, keikka peruttiin Rosen myöhästymisen takia.

*Albumin Kesto: 33m 50s
*Genret: Rock, Alternative Rock, Stoner Rock, Alternative Metal.

## kappaleet
#                     
#                            
# 
# 
# 
# 
# 
# 
# 
# 

## Lähteet
Paavo Rönkkö

**Paavo Kalevi Rönkkö** (s. 25. huhtikuuta 1934 Pyhäjärvi) on suomalainen eläköitynyt kauppias, yritysjohtaja ja yrittäjä, joka on saanut kauppaneuvoksen arvonimen.

Rönkön vanhemmat olivat kauppiaat Kalle Rönkkö ja Sanni o.s. Väisänen. Hän avioitui 1957 terveydenhoitaja Aino Rajalan kanssa. Rönkkö kävi keskikoulun ja valmistui diplomikauppiaaksi Suomen vähittäiskauppiasopistosta 1959. Hän oli Kalle Rönkkö Oy:n osakas Pyhäjärvellä vuodesta 1953 ja toimitusjohtaja vuodesta 1960. Keskon talousjohtajana Rönkkö toimi vuoteen 2001. Rönköllä on ollut lisäksi useita kaupan alan, liike-elämän ja muita luottamus- ja asiantuntijatehtäviä. Keskon hallintoneuvoston jäsen hän oli vuodesta 1977, valtuutettu vuodesta 1980, varapuheenjohtaja 1980–1987 ja puheenjohtaja 1988–1989. Valokuvausta harrastanut Rönkkö on toiminut myös Suomen Luonnonvalokuvaajissa ja Finnfoton puheenjohtajana. Kauppaneuvoksen arvonimen hän sai 1989. 

## Lähteet
Haltenin majakka

**Haltenin majakka** () on Frøyan kunnassa Trøndelagin läänissä Norjassa sijaitseva majakka. Se perustettiin vuonna 1875, automatisoitiin 1987 ja jätettiin miehittämättömäksi 2004.
## Lähteet

## Aiheesta muualla
Lappeenrannan seurakunta

**Lappeenrannan seurakunta** on Lappeenrannassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Hannu Haikonen.

## Papisto
Seuraavat henkilöt ovat toimineet Lappeenrannan seurakunnan kirkkoherroina:
* 1914–1922: Hugo Alfred Kalaja
* 1922–1961: Kaiku Kallio
* 1962–1976: Herkko Kivekäs
* 1976–1987: Erkki Lindroos
* 1987–2002: Jussi Kuusela
* 2003–2015: Juha Tiihonen
* 2015– Hannu Haikonen

## Katso myös
* Uskonto Lappeenrannassa
* Lappeenrannan seurakuntayhtymä

## Lähteet
Rohatyn

**Rohatyn** () on historiallinen kaupunki läntisen Ukrainan Ivano-Frankivskin alueen Ivano-Frankivskin piirin pohjoisosassa. Rohatyn sijaitsee Dnestrjoen sivuhaaran Hnyla Lypan varrella, linnuntietä 55 kilometriä aluekeskus Ivano-Frankivskista pohjoiseen. Liikenneyhteydet ovat hyvät. Kaupungissa on rautatieasema ja eurooppatie  kulkee kaupungin läpi.

Tammikuun keskilämpötila on -4,7 °C ja heinäkuun +18,1 celsiusastetta. Keskimääräinen vuosisademäärä on 627 millimetriä.

Ukrainan tilastokeskus arvioi Rohatynin kaupungin väkiluvuksi 7&nbsp;521 asukasta vuoden 2022 alussa. 

Arkeologisen aineiston perusteella seudulla oli useita linnoitteita tai linnoja 800-1400 -luvuilla nykyisten Pidhoroddjan, Zalypjan, Lukovištšen (aiemman Holodivkan) kylien alueella. Nämä suojasivat slaavien (kroaattien 800-900 -luvuilla) ja rusien (1100–1200 -luvuilla) asutuskeskuksia. Rohatyn oli näiden seuraaja, ja oli luultavasti olemassa jo 1100-luvulla. Vuosina 1377–1387 seutu oli osa Galitsian katollista arkkihiippakuntaa, 1400-luvulla kuului Voltška Preslužytšille. Paikkakunta tunnetaan luotettavissa kirjallisissa lähteissä vuodesta 1390 lähtien, toisten lähteiden mukaan mainintoja olisi jo 1100-luvulta. Vuonna 1415 paikkakunnan nimeksi vaihtui Stary Rohatyn (vanha Rohatyn), joka 1400-luvun loppupuolella nimettiin edelleen Pidhoroddjaksi. Se sai 1566 Magdeburgin oikeudet ja kaupungin aseman, jonka se säilytti vuoteen 1939 saakka. 

Vuonna 1415 seudun maat kylineen omistanut Voltška Preslužytš myönsi Magdeburgin kaupunginoikeudet aiemman Rohatynin eteläpuolella sijainneelle Fylypovytšin kylälle, ja antoi sille uuden nimen: Rohatyn. Vuonna 1433 Rohatynistä tuli (Puolan) kuninkaan omaisuutta ja 1461 sille myönnettiin oikeus järjestää vuotuiset markkinat. 

Osmanien valtakunnan sulttaanin Suleiman Suuren puoliso Roxelana oli alkujaan kotoisin Rohatynistä; Osmanien valtakuntaan hän päätyi tultuaan siepatuksi tataarien hyökkäyksessä vuonna 1520.

Rohatyn sai kaupungin aseman vuonna 1939, ja se oli aiemmin Rohatynin piirin piirikeskus. Kesän 2020 aluehallinnollisessa uudistuksessa kaupunki ja sen piiri liitettiin osaksi laajempaa Ivano-Frankivskin piiriä.
Kaupungin rakennushistoriallisiin nähtävyyksiin kuuluu useita kirkkoja, muun muassa Unescon maailmanperintölistan kohteen Puolan ja Ukrainan Karpaattien puiset tserkvat nimike Pyhän hengen laskeutumisen kirkko (1596). 


Церква св.Духа 1598.jpg|Unescon maailmanperintökohteeseen "Puolan ja Ukrainan Karpaattien puiset tserkvat" lukeutuva Rohatynin Pyhän Hengen laskeutumisen kirkko (vuodelta 1596).
Рогатин .Церква Св. Миколая.JPG|Pyhän Nikolain (Mykolain) puukirkko (1729). 
26-244-9002 Rohatyn DSC 8578.jpg|Neitsyt Marialle omistettu katolinen kirkko.
Rohatyn 001.JPG|Pyhän Nikolain (Mykolain) kirkko.
Rogatyn Roksolany 1 DSC 8632 26-244-0044.JPG|Katunäkymä (2012).


## Lähteet

## Aiheesta muualla

*Rohatyn travel guide  (green-ukraine.com)
Odd Nordstoga

**Odd Nordstoga** (s. 10. joulukuuta 1972 Vinje) on norjalainen laulaja-lauluntekijä. Hänen läpimurtonsa oli vuoden 2004 albumi *Luring*, jota on myyty yli 160&nbsp;000 kappaletta. Suurimmaksi hitiksi kyseiseltä levyltä nousi "Kveldsson for deg og meg", jonka sanoittaja oli Ragnar Hovland. Nordstogan tyyli on sekoitus kansanmusiikkia ja poppia. Hän on voittanut useita Spellemannprisen-palkintoja.
## Albumit

* *Something Odd* (1997)
* *Solreven* (1997)
* *Nordstoga* (2000)
* *Blåmann Blåmann* (2001)
* *Nivelkinn* (2002)
* *Luring* (2004)
* *Heim te mor* (2006)
* *Pilegrim* (2008)
* *Strålande Jul* (2009)
* *November* (2010)
* *Bestevenn* (2011)
* *Heimafrå* (2013)
* *Dette landet* (2015)
* *Aleine heime* (2016)
* *Kløyvd* (2018)
* *Jul* (2018)
* *Fatig ferdamann* (2020)
* *Inn i skogen* (2022)

## Lähteet

## Aiheesta muualla
Odd

**Odd** on pohjoismainen miehen etunimi, joka on käytössä erityisesti Norjassa. Se pohjautuu muinaispohjoismaiseen nimeen Oddr, joka tarkoittaa kärkeä (vrt. ruotsin kielen udde, 'niemi'). Norjassa Oddin nimipäivää vietetään 15. huhtikuuta. Vuonna 2022 Norjassa oli 18&nbsp;393 Odd-nimistä henkilöä.

## Tunnettuja Odd-nimisiä
### Norjalaisia
* Odd Aukrust (1915–2008), taloustieteilijä
* Odd Børre (1939–2023), laulaja
* Odd Børretzen (1926–2012), viihdetaiteilija
* Odd Einar Dørum (s. 1943), poliitikko
* Odd Christian Eiking (s. 1994), maantiepyöräilijä
* Odd Roger Enoksen (s. 1954), poliitikko
* Odd Eriksen (1955–2023), poliitikko
* Odd Frantzen (1913–1977), jalkapalloilija
* Odd Hassel (1897–1981), kemisti, Nobelin kemianpalkinnon saaja
* Odd-Bjørn Hjelmeset (s. 1971), maastohiihtäjä
* Odd Højdahl (1921–1994), poliitikko
* Odd Emil Ingebrigtsen (s. 1964), poliitikko
* Odd Lirhus (s. 1956), hiihtäjä
* Odd Lundberg (1917–1983), pikaluistelija, maailmanmestari ja olympiamitalisti
* Odd Martinsen (1942–2025), maastohiihtäjä
* Odd Nerdrum (s. 1944), taidemaalari
* Odd Nordstoga (s. 1972), muusikko
* Odd Reinsfelt (1941–2022), poliitikko
* Odd Sagør (1918–1993), poliitikko
* Odd Arne Westad (s. 1960), historioitsija

### Muita
* Odd Glöersen (1909–1976), suomalainen yritysjohtaja

### Taiteilijanimenä
* Orvar Odd eli *Oscar Patric Sturzen-Becker* (1811–1869), ruotsalainen runoilija, toimittaja ja poliitikko

### Kuvitteellisia henkilöitä
* Odd Della Robbia, *Code Lyoko* -televisiosarjassa esiintyvä poika

## Lähteet
Palau Nacional

**Palau Nacional** () on rakennus Montjuïcin mäellä Barcelonassa. Se oli vuoden 1929 maailmannäyttelyn päärakennus ja on toiminut vuodesta 1934 Katalonian taiteen museon rakennnuksena.

Rakennuksen suunnittelivat Eugenio Cendoya ja Enric Catà, Pere Domènech i Rouran alaisuudessa. Se edustaa tyylisuunnaltaan eniten espanjalaista renessanssia. Rakennuksen keskellä on suuri kupoli ja kummallakin sivulla pienet kupolit.

## Lähteet
Pyhtään seurakunta

**Pyhtään seurakunta** on Pyhtäällä Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Marjo Kujala.

## Historia
Pyhtää on todennäköisesti kuulunut alkujaan Pernajan seurakuntaan omana kappelinaan. Varhaisin maininta Pyhtäästä itsenäisenä seurakuntana on vuodelta 1380. Aikojen saatossa Pyhtäästä on irrotettu alueita omiksi seurakunnikseen. Elimäestä tuli vuonna 1650 oma anneksinsa. Vuonna 1743 solmitun Turun rauhan jälkeen Pyhtää jäi Venäjän hallitsemalle alueelle, ja aiemmin sen alaisuuteen kuuluneet Elimäki, Ruotsinpyhtää ja Anjala jäivät Ruotsin puolelle. Kymenkartanosta tuli Pyhtään seurakunnan alainen kappeli vuonna 1440, ja vuonna 1642 se itsenäistyi Kymin seurakunnaksi vuonna 1642.

Pyhtään Pyhän Henrikin kirkko on rakennettu noin vuonna 1460. Kirkon alkuperäinen keskiaikainen ulkonäkö on säilynyt varsin hyvin.

## Papisto
Seuraavat henkilöt ovat toimineet Pyhtään kirkkoherroina:

* 1434–1446: Jönis
* 1452: Karl Odygd
* 1457: Jop
* 1517: Olaus
* 1538: Anders
* 1547–1591: Henricus Jacobi
* 1583–1614: Martinus Henrici
* 1616: Justinus Stephani
* 1616–1626: Andreas Johannis Sculptorio-Carelius
* 1629–1640: Andreas Matthiae
* 1641–1653: Petrus Jonae Girss
* 1655–1671: Nicolaus Lindormi
* 1674–1697: Johannes Martini Gråå
* 1697–1701: Johannes Johannis Gråå
* 1701–1713: Jakob Nicolai Printz

* 1723–1746: Anderas Johannis König
* 1746–1753: Jonas Solitander
* 1756–1769: Johan Solitander
* 1771–1785: Gustaf Bergstein
* 1787–1804: Fabian Bergstein
* 1804–1827: Samuel Nordström
* 1829–1834: Fredrik Rönnbäck
* 1835–1873: Adolf Fredrik Cremer
* 1875–1882: Karl Gustaf Vivolin
* 1883–1906: Karl Fredrik Blomqvist
* 1908–1920: Vilhelm Mårtenson
* 1920–1931: Sturle Harald Berndtson
* 1940–1972: Ilmar Edvin Sirén
* 1987–2000: Matti Virmakoski
* 2015→ Marjo Kujala

## Lähteet
Heinolan seurakunta

**Heinolan seurakunta** on Heinolassa Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Janne Hatakka.

Vuoden 2025 lopussa Heinolan seurakuntaan kuului 11&nbsp;509 jäsentä, mikä oli noin 65 prosenttia kaupungin asukkaista. Jäsenmäärä on ollut laskussa koko 2000-luvun ajan.

## Papisto
### Kirkkoherrat
Seuraavat henkilöt ovat toimineet Heinolan seurakunnan kirkkoherroina:

* 2007–2018: Simo-Pekka Rantala
* 2018→ Janne Hatakka

## Lähteet
Lauritsalan seurakunta

**Lauritsalan seurakunta** on Lappeenrannan Lauritsalassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Jaana Pussinen.

## Historia
Lauritsalan seurakunta perustettiin vuonna 1951, kun Lauritsala kauppalan alue irrotettiin Lappeen seurakunnasta ja siitä muodostettiin itsenäinen kirkkoherrakunta. Taloudellisesti ja ja hallinnollisesti seurakunta liitettiin vuonna 1967 Lappeenrannan seurakuntayhtymään.

## Papisto
Seuraavat henkilöt ovat toimineet Lauritsalan seurakunnan kirkkoherroina:
* Veli-Valio Kaukovaara, 1951–1976
* Markku Pyrhönen, 1976–1998
* Risto Savolainen, 1998–2007
* Jouni Turtiainen, 2007–2010
* Pentti Berg, 2010–2024
* Jaana Pussinen, 2024– (jatkuu)

## Katso myös
* Uskonto Lappeenrannassa
* Lappeenrannan seurakuntayhtymä

## Lähteet
Tainionvirran seurakunta

**Tainionvirran seurakunta** on Hartolassa ja Sysmässä Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Jeremias Sankari.

Seurakunta perustettiin vuoden 2019 alussa, kun Hartolan ja Sysmän seurakunnat yhdistyivät uudeksi seurakunnaksi.

## Lähteet